jkorsvik/nowiki_second_scrape_merged huggingface dataset:
Angat

Angat er en kommune i den filippinske provins Bulacan. I 2015 hadde den 59 237 innbyggere.


== Barangayer ==
Kommunen er inndelt i 16 barangayer per 30. september 2019.


== Referanser ==


== Eksterne lenker ==
Offisielt nettsted 
(en) Angat, Bulacan – kategori av bilder, video eller lyd på Commons
Balagtas

Balagtas (Bigaa) er en kommune i provinsen Bulacan på Filippinene. I 2015 telte kommunen 73 929 innbyggere.Byen het tidligere Bigaa, men navnet ble endret til ære for den filippinske dikter Francisco Balagtas som ble født i barrio Panginay.


== Barangayer ==
Balagtas er inndelt i ni barangayer per 30. september 2019.
Borol 1st
Borol 2nd
Dalig
Longos
Panginay
Pulong Gubat
San Juan
Santol
Wawa


== Referanser ==
Vitenskapsåret 1690

Vitenskapsåret 1690 er en oversikt over hendelser, prisvinnere, fødte og avdøde personer med tilknytning til vitenskap i 1690.


== Astronomi ==
Giovanni Cassini observerer differensiell rotasjon i Jupiters atmosfære.
Desember – John Flamsteed registrerer den første observasjonen av planeten Uranus, feilaktig katalogiserte som stjerne 34 Tyren.


== Fysikk ==
Christiaan Huygens får utgitt «Traité de la lumière» og «Discours de la cause de la pesanteur». Leyden.


== Matematikk ==
Izeki Tomotoki (井関 知辰, Izeki Tomotoki) får utgitt «Sampo-Hakki» (算法発揮), hvor han gir resultanten og Laplace-ekspansjonen av determinanten for n×n. Omtrent samtidig beskriver også Tanaka Yoshizane ( 田中 由真, Tanaka Yoshizane) resultanten, og anvender den, i «Sampo-Funkai» (算法紛解). Osaka.
Michel Rolle får utgitt «Traité d'Algebre, ou principes generaux pour resoudre les questions de mathematique», hvor han gir den første beskrivelsen i Europa av Gauss-eliminasjon.


== Biologisk mangfold ==
Beregnet årstall for den siste drontens død. Siste sikre observasjon var i 1662.


== Medisin ==
Justine Siegemund får utgitt «Die Kgl. Preußische und Chur-Brandenburgische Hof-Wehemutter» ("Hoffets jordmor"), den første medisinske lærebok på tysk skrevet av en kvinne.


== Teknologi ==
3. februar – Amerikas første pengeseddel blir trykket i Massachusetts Bay-kolonien.
Den franske fysikeren Denis Papin, har observert, mens han er i Marburg, den mekaniske kraften av atmosfærisk trykk på 'kokeren' sin. Han bygger en fungerende modell av en dampmaskin som anvender stempeler for å pumpe vann. Den første av sitt slag, selv om den ikke er effektiv.
Edmond Halley finner opp dykkerklokken.


== Fødsler ==
6. februar − Kilian Stobæus (død 1742), svensk lege og naturhistoriker.
18. mars – Christian Goldbach (død 1764), prøyssisk matematiker.


== Dødsfall ==
3. februar – Elizabeth Walker, engelsk farmasøyt (født 1623)
13. oktober – Ole Borch, dansk universalgeni (født 1626)
22. oktober (gravlagt) – William Ball, engelsk astronom (født ca. 1631)


== Referanser ==
Sofie Valbjørn

Sofie Valbjørn (født 12. desember 1975) er en dansk lokalpolitiker for Alternativet. Hun var borgermester i Fanø kommune fra kommunevalget i 2017 og overtok etter Erik Nørreby fra 1. januar 2018.I januar 2022 tok Frank Jensen fra Radikale Venstre over som borgermester i kommunen.Valbjørn er utdannet antropolog fra Københavns Universitet og har en kandidatgrad i sosialvitenskap fra Roskilde Universitet.


== Referanser ==
Performance Art Oslo

Performance Art Oslo (PAO) er en organisasjon for performance-kunstnere innen samtidskunst i Oslo, etablert 12. desember 2012. Siden 2013 har kunstnerne Franzisca Siegrist og Tanja Thorjussen kuratert og organisert den årlige PAO Festival med Norske og internasjonale performance kunstnere. Festivalen har et program med ca 12 kunstnere som viser performance, samtidig som det blant annet vises videoprogram med performance kunst. I tillegg til PAO Festival arrangeres det eventer i Oslo og omegn, slik som på Steilene, på Nesodden, og under Oslo kulturnatt.


== PAO festivaler ==
2013: Diversity / Multiplicity within performance art. Arrangert på Atelier Nord / ANX, med utøvere Alan Armstrong (UK / NO), Martinka Bobrikova (SK) & Oscar De Carmen (ES), Benedicte Clementsen (NO), BBB Johannes Deimling (DE / NO), Arti Grabowski (PL), Tonje Lieberg (NO), Terese Longva (NO), Gustaf Londré (SE), Elisabeth Mathisen (NO), Inger-Reidun Olsen (NO).
2014: Visual Poetry in performance art. Arrangert på Atelier Nord / ANX, med utøvere Maline Casta (SE), Fernanda Branco (NO), Łukasz Trusewicz (PL), Tereza Buskova (CR/UK), Kurt Johannessen (NO), Amelia Beavis-Harrison (UK/NO), Agnes Nedregård (NO), Justyna Scheuring (PL), Álvaro Terrones & Santiago López (ES), Anja Carr (NO), Rita Marhaug (NO), Bartolomé Ferrando (ES).
2015: Nordic Focus. Arrangert på Atelier Nord / ANX, med utøvere Magnús Logi Kristinsson (IS/FI), Augusta Atla (DK) & Nikos Branidis (GR), Ane Lan (NO), Päivi Laakso (FI/NO), Wunderkind Collective (IS), Hiroko Tsuchimoto (SE), Sigmund Skard (NO), Essi Kausalainen (FI), Marita Isobel Solberg (NO), WOL / Lovisa Johansson & Wenche Tankred (SE), Elisabeth Færøy Lund (NO), Naja Lee Jensen (DK/NO). Mottok NOK 150 000 i prosjektstøtte fra Norsk Kulturråd.
2016: The Radicant. Arrangert på Deichmanske Bibliotek på Grünerløkka, med utøvere Tania Garcia (VE/ES), Denis Romanovski (BY/SE), Anne-Liis Kogan (EST/NO), Olga Prokhorova (RU/FI), Vivian Chinasa Ezugha (NG/UK), Liv Kristin Holmberg (NO/DE), Pavana Reid (TH/UK/NO), Kiyoshi Yamamoto (BR/JP/NO), Agnes BTffn (FR/NO), Yingmei Duan (CN/DE), Karen Nikgol (IR/NO), Zierle & Carter (DE/UK).
2017: A polyphony of voices – Artist reflections. Arrangert på ROM For Kunst og Arkitektur, med utøvere Mia Øquist (NO), Nika Lopez (ES), Liina Kuittinen (FI), Ellakajsa Nordström & Ylva Trapp (SE), Kevin Meehan (USA), Jolanda Jansen (NL), Martine Viale (CA/FR), Shannon Cochrane (CA), Henrik Koppen (NO), Weronika Lewandowska (PL), Francesco Kiais (IT/GR), Ida Grimsgaard (NO). Mottok NOK 200 000 i prosjektstøtte fra Norsk Kulturråd.
2018: Parallel times – performance now. Arrangert på ROM For Kunst og Arkitektur, med utøvere Vilde Løwenborg Blom (NO), Irma Optimist (FI), Hilmar Fredriksen, Kurt Johannessen & Kjetil Skøien (NO), Kachun Lay (CN/NO), Ann Noël (UK/DE), Lisa Tostmann (DE), Manuel López (ES), Alastair MacLennan (UK), Emily Promise Allison (CA). Mottok NOK 200 000 i prosjektstøtte fra Norsk Kulturråd.


== Referanser ==


== Eksterne lenker ==
Offisielt nettsted
Vitenskapsåret 1689

Vitenskapsåret 1689 er en oversikt over hendelser, prisvinnere, fødte og avdøde personer med tilknytning til vitenskap i 1689.


== Astronomi ==
Utgivelsen av den første astronomiske bok i Japan, «Tenmon Zukai» (天文圖解) av Tsunenori (eller Jōhan) Iguchi i Osaka.


== Geografi ==
Johann Weikhard von Valvasor, en pioner innen studier av karst i Slovenia (og medlem av Royal Society i London) introduserer ordet karst for å beskriver landformen med underjordiske elver i beretningen hans om Cerknicasjøen.


== Matematikk ==
Jakob Bernoulli utvikler integralregning, introduserer uendelige rekker og Store talls lov, publisert i Acta Eruditorum, Leipzig.


== Teknologi ==
Denis Papin finner opp sentrifugalpumpen.
Hans Sloane utvikler en melkesjokolade-drikk på Jamaica.
25. september − USAs første avis, «Publick Occurrences Both Forreign & Domestick», blir utgitt i Massachusetts.
Den eldste kjente baklader rifle i England blir produsert.


== Botanikk ==
Pierre Magnol får utgitt verket «Prodromus historiae generalis plantarum, in quo familiae plantarum per tabulas disponuntur» ("Forstadier til en generell plantehistorie, hvor plantefamiliene er plassert i tabeller") i Montpellier, den første eksempel på en naturlig klassifikasjon av plantefamilier basert på morfologiske karakteristikker.


== Medisin ==
Walter Harris får utgitt læreboken «De Morbis Acutis Infantum» (Om akutte sykdommer hos barn) i London; den forblir et standardverk om pediatri i neste århundre.


== Hendelser ==
Isaac Newton blir medlem av Det engelske parlamentet.


== Fødsler ==
ca. 16. oktober – Robert Smith (død 1768), engelsk matematiker og musikkteoretiker.


== Dødsfall ==
29. desember – Thomas Sydenham (født 1624), engelsk lege.


== Referanser ==
Official New Zealand Music Chart

Official New Zealand Music Chart er New Zealands offisielle hitlister for musikksingler og album som publiseres ukentlig av Recorded Music NZ (tidligere Recording Industry Association of New Zealand). Hitlistene omfatter også topp 20-lister over singler og album av newzealandske artister, samt topp 10 samlealbum. Alle hitlistene er utarbeidet på grunnlag av strømming og fysisk og digitalt salg i New Zealand.


== Metode ==
Hitlisten gir en oversikt over det mest solgte og strømmede sanger og album i landet den siste uken. Først omfattet listene kun salg, men fra november 2014 ble også strømming inkludert. Tidligere var også airplay inkludert i hitlisten.
SinglerFlest nummer 1-singler: Michael Jackson, U2 og Katy Perry: 8
Flest nummer 1-singler (NZ): Deep Obsession: 3
Flest plasseringer på hitlisten: Madonna: 53 
Flest plasseringer på hitlisten (NZ): Shihad: 25
Flest uker på hitlisten: New Order «Blue Monday», 74 uker
Flest uker på hitlisten (NZ): Tiki Taane «Always On My Mind», 55 ukerAlbumFlest nummer 1-album: U2: 13 album
Flest nummer 1-albumr (NZ): Local Act: Hayley Westenra og Shihad: 5 album
Flest plasseringer på hitlisten: Elton John: 35
Flest plasseringer på hitlisten (NZ): Split Enz: 14
Flest uker på hitlisten: Pink Floyds Dark Side of the Moon, 297 uker
Flest uker på hitlisten (NZ): Fat Freddy's Drop, Based on a True Story, 108 uker
Flest uker som nummer 1: Adele 21, 28 uker
Flest uker som nummer 1 (NZ): Hayley Westenra Pure, 19 uker


== Referanser ==


== Bibliografi ==
The Complete New Zealand Music Charts: 1966–2006. ISBN 978-1-877443-00-8. 


== Eksterne lenker ==
(en) Offisielt nettsted 
Officielle New Zealand Music Chart Hjemmeside
New Zealand Diagrammer portal og arkiv
Canadian Hot 100

Canadian Hot 100 er en hitliste over de 100 mest populære sangene i Canada den siste uken. Listen publiseres hver tirsdag av magasinet Billboard og ble lansert 31. mars 2007. Listen er i dag den ledende hitlisten for singler i Canada. 
Den kanadiske listen har mange likheter med Billboards amerikanske liste Hot 100, begge listene omfatter fysisk og digitalt salg og nedlastning som måles og registreres av selskapet Nielsen SoundScan. I tillegg registreres strømming og radio-avspillinger målt av Nielsen BDS. Canadas radioliste utarbeides på grunnlag av antall avspillinger i mer enn hundre radiokanaler innen musikksjangre som rock, country, moderne voksenpop og moderne hitmusikk.Den første sangen som toppet Canadian Hot 100, var «Girlfriend» av Avril Lavigne 31. mars 2007. Ved utgangen av 2018 hadde listen hatt 134 ulike nummer én-hits.


== Historie ==
Listen ble grunnlagt i 2007, og den første listen ble utgitt 31. mars samme år. Den ble tilgjengelig for allmennheten først 7. juni samme år, på Billboards nettsted. Listen er den første Hot 100-listen som Billboard har etablert utenfor USA. 
Billboard listesjef Geoff Mayfield sa ved lanseringen at den nye Billboard Canadian Hot 100 skal tjene som Canadas fremste liste over de mest populære sangene i landet. Billboard Canadian Hot 100 ledes av Paul Tuch, sjef for den kanadiske divisjonen i Nielsen BDS. Dette skjer i partnerskap med Silvio Pietroluongo, Billboards sjef for hitlister og sjef for Billboard Hot 100.


== Referanser ==


== Eksterne lenker ==
Offisielt nettsted
Airplay

Denne artikkelen omhandler radiobegrepet. For Apple-tjenesten, se AirPlay.Airplay eller radiospilling er en betegnelse over hvor ofte en sang spilles på radio. Jo oftere en sang spilles på radio, jo høyere airplay har sangen. Airplay brukes blant annet til å utarbeide hitlister over sangers popularitet i et visst marked eller land. Etter andre verdenskrig og frem til 1970-årene, kunne begrepet «airplay» også omfatte avspillinger på jukebokser og diskoteker.
I radiokringkasting er airplay vanligvis resultatet av at en sang settes i såkalt rotasjon, ved at sangen havner på radiokanalens spilleliste. Plateselskaper kan også betale kommersielle radiokanaler for å komme på kanalens spilleliste. På mindre radiokanaler eller offentlige, ikke-kommersielle kanaler, blir spillelistene som regel utarbeidet av musikkredaktører eller DJ-er. I Norge opererer for eksempel NRK P3 med såkalte A-, B- og C-lister som oppdateres hver uke. Sangene på A-listen får høyest rotasjon. Å få rotasjon på radio er viktig for sangens popularitet og artistens omdømme. Aaliyahs «Try Again» (2000) var den første sangen som nådde toppen av den amerikanske Billboard Hot 100 – ene og alene ved hjelp av radiospillinger.De fleste land har minst én hitliste som baserer seg på airplay, og store musikkmarkeder som Canada, USA, Storbritannia, Tyskland, Australia, Japan og Brasil har gjerne flere lister som dekker ulike sjangre eller segmenter som alder eller geografi. I Norge er det per 2019 ingen nasjonal airplay-hitliste, men listen Hit40 eksisterte i årene 1997–2000. I Norge er det VG-lista som er nærmest enerådende som hitliste, og den utarbeides på grunnlag av salg og strømming.


== Referanser ==


== Eksterne lenker ==
Engelsk definisjon på Wiktionary
www.radioairplay.fm Internasjona airplay-lister
Available for Airplay fra FMQB
UK Radio og TV Airplay-lister
daily Top10 Airplay fordelt på sjangre
Kaare Sørum

Kaare Sørum, også skrevet Kåre Sørum, (født 7. november 1911 i Oslo, død 5. februar 1982 samme sted) var en norsk tegner og illustratør. Han lagde blant annet flere av de sentrale propagandaplakatene for Quislings fascistparti Nasjonal Samling (NS) under andre verdenskrig.


== Bakgrunn og arbeid ==

Kaare Sørum var utdanna ved Statens kunst- og håndverksskole. Han fikk jobb som tegner og litograf i trykkeriet Thon & Co., et litografisk trykkeri i Oslo som fra 1920 produserte  filmplakater og annet og seinere gikk inn i Trygve B. Pedersen & Sønn.Sørum var en produktiv og stilbevisst reklametegner fra 1930-tallet av. Han lagde filmplakater, blant annet til Brødrene Marx’ populære komedier, og illustrerte flere bøker. Titlene spenner fra Asbjørnsen og Moes Tyrihans som fikk kongsdatteren til å le og NS-propagandisten Willy Klevenbergs Sett og sagt - ord for tiden som ble utgitt på 1940-tallet, til  Båtførerprøven som kom på 1960-tallet og i nye utgaver de neste tiåra.
Kaare Sørum var under hele krigen plakattegner for NS og litograf med oppdrag fra Herolden Annonsebyrå A/S. Herolden ble danna i 1899, men kjøpt av nasjonalsosialisten Harald Damsleth og Per Sandberg i 1939, to barndomsvenner som overtok som henholdsvis kunstnerisk og administrativ leder i firmaet. Reklamebyrået kom til å utforme det meste av Nasjonal Samlings trykte propagandamateriell under krigsåra fra 1940 til 1945 og hadde også oppdrag for tyske okkupasjonsmyndigheter. Damsleth var kanskje den flittigste og mest formsikre yrkestegneren like før og under krigen, og han designa omkring 200 av plakatene sjøl, det vil si 2/3 av den totale produksjonen. I tillegg malte han andre propagandabilder og lagde utstillingsdekor for NS. Foruten Sørum og Damsleth bidro tegneren Fredrik Knudsen og den russiske teatermaleren Alexey Zaitzow til nasjonalsosialismens plakatkunst i Norge.Etter krigen fortsatte Sørum som frilans tegner med en lang rekke oppgaver for ulike oppdragsgivere, blant annet tegna han illustrasjonene til Sjøfartsdirektoratets redningsbrosjyre.Sørum var medlem i Hirden, NS' «elitetropper».

		
		


== Referanser ==


== Eksterne lenker ==
(en) Kaare Sørum – kategori av bilder, video eller lyd på Commons
Jensen, Tom B. Jensen og Hans Fredrik Dahls Parti og plakat : NS 1933-1945 (plakatsamling med blant annet Kaare Sørums NS-plakater)
Raudfjell (Nannestad)

Raudfjell er et fjell i Romeriksåsene, nordvest for Elton sør i Nannestad kommune i Viken. Høyden er 424 meter over havet. På toppen er det et utsiktstårn, reist i 2018 av Holter almenning.


== Fotnoter ==


== Referanser ==
Derry Girls

Derry Girls er en britisk sitcom skapt av den nordirske dramatikeren Lisa McGee. Den består av sesong 1 fra 2018 og sesong 2 fra 2019, hver på seks episoder à 30 minutter. TV-serien ble opprinnelig vist på Channel 4 i Storbritannia. I Norge er den tilgjengelig på strømmetjenesten Netflix.
Derry Girls er den mest sette i Nord-Irland siden en begynte å måle seertall i 2002. Det er planlagt en sesong nummer tre i 2020.


== Handling ==
Derry Girls følger en vennegjeng på en katolsk videregående skole for jenter i Londonderry, en by i det britiske Nord-Irland som katolikkene kaller Derry. Handlingen foregår fram til 1995, i den siste delen av perioden som på engelsk ofte omtales som the Troubles. Denne perioden var preget av konflikten mellom katolske nasjonalister/republikanere, som ønsker å forene Nord-Irland med republikken Irland, og protestantiske unionister/lojalister, som ønsker fortsatt tilslutning til Storbritannia.
Ungdommene i serien opplever små og store hverdagsproblemer fortalt med komiske poenger i høyt tempo.


== Roller ==
Hovedpersonene i tenåringsgjengen er Erin (spilt av Saoirse-Monica Jackson), Orla (Louisa Harland), Clare (Nicola Coughlan), Michelle (Jamie-Lee O'Donnell) og James (Dylan Llewellyn). 


== Referanser ==


== Eksterne lenker ==
(en) Offisielt nettsted 
(en) Derry Girls på Internet Movie Database 
(en) Derry Girls på Rotten Tomatoes
Francisco Balagtas

Francisco Balagtas (opprinnelig  Francisco Baltazar y de la Cruz; født 2. april 1788 i barrio Panginay i Bigaa i provinsen Bulacan på Filippinene, død 20. februar 1862),  var en framstående filippinsk poet og anses å være en slags William Shakespeare på språket tagalog. Det episke verket Florante at Laura, publisert 1838, er hans fremste verk.


== Liv og virke ==


=== Bakgrunn, tidlige år ===
Balagtas var det yngste av fire barn. Hans foreldre var smeden Juan Baltazar og dennes hustru Juana dela Cruz. Han fikk tilnavnet Kiko, og hans søsken het Felipe, Concha og Nicholasa.
Han studerte på en kirkelig skole i Bigaa i sine tidligste grunnskoleår. Balagtas var syv år da han flyttet til Tondo ved Manila. Hans tante, Trinidad, var imponert av hans flid og bekostet hans videre studier Colegio de San José, i teknologi, filosofi, humanvitenskaper og kanonisk rett.


=== Livet som dikter ===
Balagtas lærte seg å skrive poesi fra Jose dela Cruz (Huseng SisiwSisiw), en av de mest kjente poetene fra Tondo. Det var Jose dela Cruz selv som utfordret Balagtas til å forbedre sin poesiteknikk.I 1835 flyttet Balagtas til Pandacan der han møtte Maria Asuncion Rivera som skulle tjene som muse for hans fremtidige verk. Hun refereres i Florante at Laura som «Celia» og «MAR». Balagtas' kjærlighet for Maria ble utfordret av den innflytelserike Mariano Capule. Capule vant slaget om Celia da han benyttet seg av den fordel hans formuenhet gav ham til å få fengsler Balagtas. Det var her han skrev Florante at Laura; hendelsene i dikter var en beskrivelse av hans egen situasjon. Publikasjonen skjedde etter at han var blitt løslatt.
Han skrev sine dikt på tagalog på en tid da de fleste filippinske tekster ble sprevet på spansk. Forskere anser at hans dikt reflekterer overgrepene fra de spanske kolonistene. Balagtas tjente som generalmajor etter at han flyttet til Udyong i Bataán i 1840. (Udyong ble ødelagt av brann; nå heter denne barangay Balagtas, og ligger sentralt i Orion). Det var her han traff Juana Tiambeng fra Orion som han skulle gifte seg med i 1842. Sammen fikk de elleve barn — fem gutter og seks jenter. Syv av dem døde i ung alder.
Balagtas er så stor i Filippinene at han har fått en egen filippinsk diktform navngitt etter seg, Balagtasan. Dette er mest en debattform på vers, der visse personer går igjen, især fortelleren (tagapagsalaysay), en gentleman (lakandiwa) og en lady (Lakambini).Han har også fått gi sitt namn til sin hjemby (Bigaa heter nå Balagtas), og et krater på Merkur, Balagtaskrateret.


== Verker ==
Florante at Laura
Orosmán at Zafra - en komedie i fire deler
Don Nuño at Selinda - en komedie i tre deler
Auredato at Astrome - en komedie i tre deler
Clara Belmore - en komedie i tre deler
Abdol at Misereanan - en komedie
Bayaceto at Dorslica -  en komedie i tre deler
Alamansor at Rosalinda - en komedie
La india elegante y el negrito amante - et kort teaterstykke
Nudo gordeano
Rodolfo at Rosemonda
Mahomet at Constanza
Claus (oversatt til tagalog fra latin)


== Referanser ==
Vitenskapsåret 1688

Vitenskapsåret 1688 er en oversikt over hendelser, prisvinnere, fødte og avdøde personer med tilknytning til vitenskap i 1688.


== Astronomi ==
Stjernebildet Sceptrum Brandenburgicum blir navngitt av Gottfried Kirch.


== Oppdagelser ==
En fransk jesuittisk vitenskaplig ekspedisjon ledet av Jean de Fontaney ankommer i Kina.


== Matematikk ==
Simon de la Loubère introduserer den Siamesisk metode for å lage n-oddetalls magisk kvadrater av enhver størrelse i Vest-Europa.


== Teknologi ==
Den tidligste kjente omtalen av balalaika.


== Medisin ==
Caspar Bartholin den yngre får publisert avhandlingen «Quæstionum philosophicarum circa rerum naturalium examen ratione et experientia firmatum» (Filosofiske spørsmål vedrørende undersøkelse og opplevelse av naturlig kaos)


== Fødsler ==
29. januar – Emanuel Swedenborg, svensk forsker and teolog (død 1772)
4. april – Joseph-Nicolas Delisle, fransk astronom (død 1768)
14. august – Johann Leonhard Rost, tysk astronom (død 1727)
26. september – Willem 's Gravesande, nederlandsk universalgeni (død 1742)
15. november – Louis Bertrand Castel, fransk jesuittisk matematiker og fysiker (død 1757)


== Dødsfall ==
28. januar – Ferdinand Verbiest (født 1623), flamsk jesuittisk astronom i Kina.
26. juni − Ralph Cudworth (født 1617), engelsk filosof.
9. oktober – Claude Perrault (født 1613), fransk arkitekt og fysiker.


== Referanser ==
Mick Mulvaney

John Michael «Mick» Mulvaney (født 21. juli 1967 i Alexandria i Virginia) er en amerikansk advokat og republikansk politiker, blant annet med flere verv i Donald Trumps regjering.


== Lov og virke ==


=== Bakgrunn ===
Mick Mulvaneys far, Mike, var i byggebransjen, og moren Kathy var lærer. Mick ble født i Virginia, men vokste opp i Charlotte i delstaten Nord-Carolina. Senere flyttet han til Indian Land i Sør-Carolina. Hans besteforeldre hadde innvandret fra County Mayo i Irland.  Mick gikk på Charlotte Catholic High School i Charlotte i North Carolina.
Mulvaney studerte deretter frem til han avla kandidateksamen (B.Sc.) i internasjonal økonomi ved Georgetown University i 1989. Deretter avla han juristeksamen (J.D.) ved University of North Carolina at Chapel Hill i 1992.


=== Karriere ===
Etter studiene jobbet han som advokat ved et advokatbyrå.Han representerte Sør-Carolina i USAs representanthus i årene 2011–2017. Mulvaney beseiret sittende kongressrepresentant John M. Spratt med 55 prosent mot 45 prosent i mellomvalget i 2010. Den 3. januar 2011 fikk han posten som medlem av USAs representanthus for Sør-Carolinas femte kongressdistrikt. Mulvaney ble gjenvalgt for en andre mandatperiode i 2012 og en tredje mandatperiode i 2014.Fra 2017 til 2020 var han sjef for Office of Management and Budget (OMB) i Donald Trumps regjering. Han var også fungerende stabssjef i Det hvite hus. I mars 2020 ble han utnevnt til spesialutsending til Nord-Irland.


== Referanser ==


== Eksterne lenker ==
(en) Offisielt nettsted 
(en) Mick Mulvaney – kategori av bilder, video eller lyd på Commons 
Mick Mulvaney på Twitter 
Mick Mulvaney på Facebook 
Mick Mulvaney på YouTube 
(en) Mick Mulvaney hos Amerikas forente staters kongress' biografiske kartotek